PMIndiaData/PMIndiaSum huggingface dataset:
நகர்ப்புற உள்கட்டமைப்பு தொடர்பான 7 திட்டங்களை பிகாரில் பிரதமர் நாளை தொடங்கி வைக்கிறார்

பிகாரில் நகர்ப்புற உள்கட்டமைப்பு தொடர்பான ஏழு திட்டங்களுக்கு செப்டம்பர் 15 அன்று பிரதமர் திரு நரேந்திர மோடி காணொலிக் காட்சி மூலம் அடிக்கல் நாட்டி தொடங்கி வைக்கிறார். இவற்றில் தண்ணீர் விநியோகம் தொடர்பான திட்டங்கள் நான்கும், கழிவுநீர் மேலாண்மை தொடர்பான திட்டங்கள் இரண்டும், மற்றும் ஆற்றோர வளர்ச்சி தொடர்பான திட்டம் ஒன்றும் ஆகும். இந்த திட்டங்களின் மொத்த மதிப்பு ரூபாய் 541 கோடி ஆகும். பிகார் நகர்ப்புற வளர்ச்சி மற்றும் வீட்டு வசதி துறையின் கீழ் புட்கோ (BUIDCO) இத்திட்டங்களை செயல்படுத்த உள்ளது. விவரங்கள் நமாமி கங்கே திட்டத்தின் கீழ் பாட்னா மாநகராட்சியில் பியூர் மற்றும் கர்மாலிசாக் ஆகிய இடங்களில் கட்டப்பட்டுள்ள கழிவுநீர் சுத்திகரிப்பு ஆலைகளை பிரதமர் திறந்து வைக்கிறார். சிவான் நகராட்சி மற்றும் சப்ரா மாநகராட்சியில் அம்ருத் இயக்கத்தின் கீழ் உருவாக்கப்பட்டுள்ள தண்ணீர் வினியோகத் திட்டங்களையும் பிரதமர் தொடங்கி வைக்கிறார். மக்களுக்கு 24 மணி நேரமும் தூய்மையான குடி தண்ணீர் கிடைப்பதற்கு இந்தத் திட்டங்கள் உதவும். அம்ருத் இயக்கத்தின் கீழ் முங்கா் தண்ணீர் விநியோகத் திட்டத்துக்கான அடிக்கல்லை பிரதமர் நாட்டவிருக்கிறார். முங்கர் நகர மக்களுக்கு குழாய்களின் மூலம் தூய்மையான தண்ணீர் கிடைப்பதற்கு இந்தத் திட்டம் வழிவகுக்கும். அம்ருத் இயக்கத்தின் கீழ் ஜமல்பூர் தண்ணீர் விநியோகத் திட்டத்துக்கான அடிக்கல்லையும் பிரதமர் நாட்டவிருக்கிறார். நமாமி கங்கே இயக்கத்தின் கீழ் கட்டமைக்கப்படவுள்ள முசாஃபர்பூர் ஆற்றோர மேம்பாட்டுத் திட்டத்திற்கான அடிக்கல்லையும் பிரதமர் நாட்டவிருக்கிறார். இந்த திட்டத்தின் கீழ் முசாஃபர்பூரில் உள்ள மூன்று இடங்கள் (பூர்வி அகாடா காட், சீதி காட், சந்த்வாரா காட்) மேம்படுத்தப்படும். கழிவறைகள், தகவல் மையம், உடைமாற்றும் அறை, நடைபாதை, கண்காணிப்பு கோபுரம் போன்ற அடிப்படை வசதிகள் ஆற்றோரத்தில் அமைக்கப்படும். முறையான பாதுகாப்பு ஏற்பாடுகள், வழிகாட்டும் குறியீடுகள் மற்றும் போதுமான ஒளி அமைப்பு ஆகியவையும் இந்த இடங்களிலும் ஏற்படுத்தப்படும். ஆற்றோர மேம்பாடு மூலம் சுற்றுலாவுக்கு ஊக்கம் கிடைத்து, வருங்காலத்தில் இந்த இடம் மக்களை ஈர்க்கும்.
சீனா, கொரியா, மங்கோலியா, வியட்நாம் நாடுகளின் புத்தாண்டு கொண்டாட்டங்களையொட்டி பிரதமர் அந்நாட்டு மக்களுக்கு வாழ்த்து தெரிவித்தார்.

பிரதமர் திரு. நரேந்திர மோடி சீனா, கொரியா, மங்கோலியா, வியட்நாம் ஆகிய நாடுகளின் புத்தாண்டு கொண்டாட்டங்களை முன்னிட்டு அந்நாட்டு மக்களுக்கு வாழ்த்து தெரிவித்துள்ளார். “உலகெங்கிலும் உள்ள சீன நண்பர்களுக்கு புத்தாண்டு வாழ்த்துகள். குரங்கின் ஆண்டு மகிழ்ச்சியையும் வளத்தையும் உங்கள் வாழ்க்கையில் கொண்டுவரட்டும். அன்பான கொரிய நண்பர்களே உங்கள் அனைவருக்கும் சியோலால் வாழ்த்துகள். சிறப்பான ஆண்டு அமையட்டும். மங்கோலிய மக்களே மகிழ்ச்சியான ட்சகான் சார். மகிழ்ச்சி, நல்ல ஆரோக்கியம் மற்றும் வளம் நிறைந்த ஓராண்டுக்கு என்னுடைய பிராத்தனைகள். வியட்நாம் மக்களுக்கு டெட் வாழ்த்துகள். இந்த ஆண்டு மகிழ்ச்சியும் வளமையும் நிறைந்ததாக அமையட்டும்”. என்று அவர் தமது டுவிட்டர் வலைதளத்தில் வாழ்த்தி உள்ளார்.
கர்நாடகா, கேரளா, மத்திய பிரதேசம், சத்தீஸ்கர், பஞ்சாப் மற்றும் அரியானா மாநிலங்கள் தோற்றுவிக்கப்பட்ட நாளை முன்னிட்டு பிரதமர் வாழ்த்து

கர்நாடகா, கேரளா, மத்திய பிரதேசம், சத்தீஸ்கர், பஞ்சாப் மற்றும் அரியானா மாநிலங்கள் தோற்றுவிக்கப்பட்ட நாளை முன்னிட்டு அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்தார். “ಕರ್ನಾಟಕ ಬಹಳ ಸುಂದರ ರಾಜ್ಯವಾಗಿದ್ದು, ಭಾರತದ ಪ್ರಗತಿಗೆ ಉತ್ತಮ ಕೊಡುಗೆ ನೀಡಿದೆ. ಕರ್ನಾಟಕ ರಾಜ್ಯೋತ್ಸವದ ಶುಭ ಸಂದರ್ಭದಲ್ಲಿ ರಾಜ್ಯದ ಜನತೆಗೆ ನನ್ನ ಶುಭಾಶಯಗಳು. കേരളത്തിലെ സഹോദരീസഹോദരന്മാർക്ക് കേരളപ്പിറവിയാശംസകൾ. സംസ്‌ഥാനം പുരോഗതിയുടെ കൂടുതൽ ഉയരങ്ങൾ താണ്ടട്ടെയെന്ന് ഞാൻ പ്രാർത്ഥിക്കുന്നു. विकास के पथ पर लगातार नए कीर्तिमान स्थापित कर रहे मध्यप्रदेश के लोगों को स्थापना दिवस की बहुत-बहुत बधाई। प्राकृतिक सौंदर्य से भरपूर एवं उन्नति की ओर अग्रसर छत्तीसगढ़ के स्थापना दिवस पर लोगों को हार्दिक बधाई। प्रगति के नित-नए आयाम तय करते हरियाणा के लोगों को स्वर्ण जयंती स्थापना दिवस की ढेरों शुभकामनाएं। ਪੰਜਾਬ ਦੇ ਲੋਕਾਂ ਨੂੰ ਸੂਬੇ ਦੀ 50ਵੀਂ ਵਰੇਗੰਢ ਮੌਕੇ ਰਾਜ ਦਿਹਾੜੇ ਦੀਆਂ ਨਿੱਘੀਆਂ ਵਧਾਈਆਂ| ਆਉਂਦੇ ਸਾਲਾਂ ‘ਚ ਰਾਜ ਦੇ ਵਿਕਾਸ ਲਈ ਮੈਂ ਅਰਦਾਸ ਕਰਦਾ ਹਾਂ|”, என்று ஒவ்வொரு மொழியிலும் பிரதமர் வாழ்த்து தெரிவித்தார்.
புதுதில்லியில் நஜாஃப்கர் என்ற இடத்தில் 100 படுக்கைகள் கொண்ட பொது மருத்துவமனை அமைத்து செயல்படுத்துவதற்கு மத்திய அமைச்சரவை ஒப்புதல்

புதுதில்லியில் நஜாஃப்கர் என்ற இடத்தில் உள்ள ஊரக சுகாதார பயிற்சி மையத்தில் 100 படுக்கைகள் கொண்ட பொது மருத்துவமனையை ரூ.95 கோடி மதிப்பீட்டில் அமைத்து செயல்படுத்துவதற்கு பிரதமர் திரு நரேந்திரமோடி தலைமையிலான மத்திய அமைச்சரவை இன்று ஒப்புதல் அளித்தது. 73 கிராமங்களைச் சேர்ந்த 13 லட்சத்து 65 ஆயிரம் மக்கள் மருத்துவ சேவை பெறும் வகையில் நஜாஃப்கரில் 100 படுக்கைகள் கொண்ட மருத்துவமனையை அமைப்பது இந்த திட்டத்தின் நோக்கமாகும். இந்த உத்தேச மருத்துவமனையில், மருத்துவம், மகப்பேறு மற்றும் பாலியல், குழந்தை மருத்துவம், அறுவை சிகிச்சை ஆகிய நான்கு பெரிய பிரிவுகளில் மருத்துவ சேவைகள் அளிக்கப்படும். இதில் ரத்த வங்கி, நோய் அறியும் சேவைகள், தனியான வெளி நோயாளிகள் பிரிவு ஆகியன இடம்பெற்றிருக்கும். வெளிநோயாளிகள் பிரிவில் பொது மருத்துவம், அறுவை சிகிச்சை, பல் மருத்துவம், காது-மூக்கு-தொண்டை மருத்துவம், கண் மருத்துவம், காதொலி மருத்துவம், பச்சிளங்குழந்தைகள் பராமரிப்பு ஆகியவை இடம்பெற்றிருக்கும். வெளிநோயாளிகள் பிரிவில் 30 மருத்துவர்கள், 40 செவிலியர்கள் மற்றும் மருத்துவம் சார்ந்த சுகாதார பராமரிப்பு ஊழியர்கள் 50 பேர் பணியாற்றுவார்கள். உள்ளூர் மக்களின் மருத்துவ வசதி, குறிப்பாக மகளிர், குழந்தைகள் உள்ளிட்ட எளிதில் பாதிக்கக்கூடிய பிரிவினரின் மருத்துவ வசதி தொடர்பான நீண்டகாலம் நிலுவையில் உள்ள பிரச்சினைகள் தீர்த்து வைக்கப்படும். குழந்தைகள் மற்றும் மகப்பேறு சேவைகள், அவசர சிகிச்சை, அடிப்படைத் தொடக்க நோய் அறியும் சோதனைகள், மருந்து வசதிகள், நோய்த் தடுப்பு நடவடிக்கைகள், தொற்றுநோய்த் தடுப்பு சேவைகள் ஆகியவற்றை இந்த பகுதி மக்களுக்கு இந்த மருத்துவமனை வழங்கும். 2020 ஆம் ஆண்டு மே மாதம் இந்த மருத்துவமனை முழு அளவில் செயல்பாட்டில் வரும் என்றும் அப்போது இதன் அனைத்து துறைகளிலும் போதுமான மருத்துவர்களும், இதர ஊழியர்களும் நியமிக்கப்பட்டிருப்பார்கள் என்றும் எதிர்பார்க்கப்படுகிறது.
ரசிகரின் வீடியோவைப் பகிர்ந்த பிரதமர்

அகமதாபாத் மெட்ரோ ரயில் திட்டத்தின் முதல் கட்டத் தொடக்க விழாவில் பிரதமர் திரு நரேந்திர மோடி பேசியதில் இருந்து சில பகுதிகளை, ரசிகர் ஒருவர் ட்வீட்டாக பகிர்ந்துள்ளார். அதில்,வந்தே பாரத் எக்ஸ்பிரஸ் ரயிலில் பயணம் செய்த அனுபவத்தைப் பற்றி பிரதமர் பேசியிருந்தார். ரசிகர் ஒருவரின் ட்வீட்டை மேற்கோள் காட்டிய, பிரதமர் தனது ட்வீட்டர் பதிவில், "இணைப்பு என்பது முன்னேற்றம், இணைப்பு என்பது வளமை" என்று தெரிவித்திருந்தார். —————
கேதார்நாத், பத்ரிநாத் ஆகிய இடங்களுக்கு பிரதமர் அக்டோபர்  21-ந் தேதி செல்கிறார்

பிரதமர் திரு.நரேந்திர மோடி உத்தராகண்ட் மாநிலத்திற்கு அக்டோபர் 21-ந் தேதி அன்று செல்ல உள்ளார். அங்கு கேதார்நாத்தில் காலை 8.30 மணியளவில் கேதார்நாத் கோயிலில் தரிசனம் செய்து பூஜையில் ஈடுபட உள்ளார். 9 மணியளவில் கேதார்நாத் ரோப் கார் திட்டத்திற்கு அடிக்கல் நாட்ட உள்ளார். அதன் பிறகு ஆதிகுரு சங்கராச்சாரியா நினைவிடத்திற்கு செல்ல உள்ளார். காலை 9.25 மணியளவில் மந்தகினி மற்றும் சரஸ்வதி அஸ்தபத்தில் நடைபெறும் வளர்ச்சிப் பணிகளை பிரதமர் ஆய்வு செய்ய உள்ளார். அதன் பிறகு 11.30 மணியளவில் பத்ரிநாத் செல்லும் பிரதமர், பத்ரிநாத் கோயிலில் தரிசனம் செய்து பூஜையில் ஈடுபட உள்ளார். நண்பகல் 12 மணியளவில் அங்குள்ள ஆற்றங்கரையில் நடைபெறும் வளர்ச்சிப் பணிகளை அவர் ஆய்வு செய்ய உள்ளார். தொடர்ந்து 12.30 மணியளவில் மனா கிராமத்தில் சாலை மற்றும் ரோப் கார் திட்டங்களுக்கு அடிக்கல் நாட்ட உள்ளார். பின்னர் பிற்பகல் 2 மணியளவில் ஏரிகளில் நடைபெறும் வளர்ச்சிப் பணிகளை அவர் ஆய்வு செய்ய உள்ளார். கவுரிகுண்ட் முதல் கேதார்நாத் வரை 9.7 கி.மீ. தொலைவிற்கு அமைக்கப்பட உள்ள ரோப் கார் மூலம் தற்போதுள்ள 6 முதல் 7 மணி நேரம் வரையிலான பயண நேரம் 30 நிமிடங்களாக குறையும். கோவிந்த்கட் முதல் ஹேம்குண்ட் சாகிப் வரை 12.4 கி.மீ. தொலைவிற்கு அமைக்கப்பட உள்ள ரோப் கார் மூலம் இதுவரை 1 நாளுக்கும் மேலாக மேற்கொள்ளப்பட பயண நேரம் இனி 45 நிமிடங்களாக குறையும். இந்த ரோப் கார் திட்டங்கள் சுமார் 2430 கோடி ரூபாய் செலவில் மேற்கொள்ளப்பட உள்ளது. இது சுற்றுச்சூழலுக்கு உகந்த போக்குவரத்தாக இருப்பதுடன் பாதுகாப்பான போக்குவரத்து முறையாகவும் அமையும். மனாவிலிருந்து மனா கணவாய் வரையும் மற்றும் ஜோஷிமத் முதல் மலாரி வரையிலான சுமார் 1000 கோடி ரூபாய் மதிப்பில் சாலை விரிவாக்கப் பணிகளுக்கும் பிரதமர் அடிக்கல் நாட்ட உள்ளார்.
மத்திய அரசு ஊழியர்களுக்கு அகவிலைப்படி உயர்வு

மத்திய அரசு ஊழியர்களுக்கும் ஓய்வூதியதாரர்களுக்கும் ஆறு சதவீதம் அகவிலைப்படியை உயர்த்துவதற்கான ஒப்புதலை பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது. இந்த கூடுதல் அகவிலைப்படி ஜூலை முதல் தேதியிலிருந்து வழங்கப்படும். விலைவாசி உயர்வின் அடிப்படையில் இந்த அகவிலைப்படி வழங்கப்படுகிறது. தற்போது 113 சதவீதம் அகவிலைப்படி வழங்கப்படுகிறது. தற்போது ஆறு சதவீதம் அதிகரிக்கப்பட்டு அடிப்படை ஊதியம் / ஓய்வூதியத்தில் இருந்து 119 சதவீதம் வழங்கப்படும். இதன் மூலம் 50 லட்சம் அரசு ஊழியர்களும் 56 லட்சம் ஓய்வூதியதாரர்களும் பயன் அடைவர். ஆறாவது மத்திய ஊதியக் குழுவின் பரிந்துரையின்படி இந்த அகவிலைப்படி உயர்வு வழங்கப்பட்டுள்ளது. இதனால் அரசுக்கு ஓராண்டுக்கு ரூ.6655.14 கோடி கூடுதலாக செலவாகும். நடப்பு நிதி ஆண்டு 2015-16ல் (ஜூலை 2015 முதல் பிப்ரவரி 2016 வரை) ரூ.4436.76 கோடி இதற்காக செலவு செய்யப்படும். •••••••
நித்தி  ஆயோக்கின் தலைமைச் செயல் அலுவலர், தொலைத்தொடர்பு ஆணையத்தின் பகுதி நேர உறுப்பினராவதற்கு அமைச்சரவை ஒப்புதல்.

பிரதமர் திரு நரேந்திர மோடி தலைமையிலான மத்திய அமைச்சரவை, நித்தி ஆயோக்கின் தலைமைச் செயல் அலுவலரை, தற்போது காலாவதி ஆகியுள்ள திட்டக் குழு செயலருக்கு பதிலாக, தொலைத் தொடர்பு ஆணையத்தின பகுதி நேர உறுப்பினராக்குவதற்கு ஒப்புதல் அளித்தது. தொலைத்தொடர்பு ஆணையத்தின் கூட்டங்களில் நித்தி ஆயோக்கின் தலைமைச் செயல் அலுவலர் கலந்து கொண்டு விவாதிப்பது ஆணையத்தின் செயல்பாடுகளுக்கு செழுமை சேர்க்கும். ஏனென்றால், நித்தி ஆயோக் மத்திய அரசின் முக்கிய மையமாக உருவெடுத்துள்ளது. பின்னணி தொலைத்தொடர்புத் துறையில் வளர்ச்சியை உறுதி செய்யும் வகையில், மத்திய அரசின் 11 ஏப்ரல் 1989 நாளிட்ட தீர்மானத்தின்படி, நிர்வாக மற்றும் நித்தி அதிகாரங்களோடு, தொலைத்தொடர்பு ஆணையம் உருவாக்கப்பட்டது. திட்டக் குழு காலாவதியாவதற்கு முன்பு தலைவர் (தொலைத் தொடர்புத் துறையின் செயலர்), மற்றும் நான்கு முழு நேர உறுப்பினர்கள் (உறுப்பினர் (நித்தி ) உறுப்பினர் (உற்பத்தி), உறுப்பினர் (சேவைகள்) மற்றும் உறுப்பினர் (தொழில்நுட்பம்) மற்றும் நான்கு பகுதிநேர உறுப்பினர்கள் (மத்திய மின்னணு மற்றும் தகவல் தொழில்நுட்பச்செயலர்), செயலர் (மத்திய பொருளாதார விவகாரங்களுக்கான துறையின் செயலர்), செயலர் (திட்டக் குழு) செயலர் (தொழிற் கொள்கை மற்றும் தொழில் வளர்ச்சித் துறை செயலர்) ஆகியோர் உறுப்பினர்களாக இருந்தனர். திட்டக் குழுவுக்கு பதிலாக நித்தி ஆயோக் உருவாக்கப்பட்ட பிறகு தொலைத் தொடர்பு ஆணையத்தில் மூன்று பகுதி நேர உறுப்பினர்களே இருந்தனர். தொலைத்தொடர்பு ஆணையத்தின் கூட்டங்களில் நித்தி ஆயோக்கின் தலைமைச் செயல் அலுவலர் கலந்து கொண்டு விவாதிப்பது ஆணையத்தின் செயல்பாடுகளுக்கு செழுமை சேர்க்கும். ஏனென்றால், நித்தி ஆயோக் மத்திய அரசின் முக்கிய மையமாக உருவெடுத்துள்ளது.
நாட்டின் பல பகுதிகளில் இருந்து ஒற்றுமை சிலைக்கு 8 புதிய ரயில்கள் : ஜனவரி 17ம் தேதி பிரதமர் தொடங்கி வைக்கிறார்

நாட்டின் பல பகுதியிலிருந்து குஜராத் மாநிலம் கெவாடியாவில் உள்ள ஒற்றுமை சிலைக்கு 8 ரயில்களை 2021 ஜனவரி 17ம் தேதி, காலை 11 மணிக்கு காணொலி காட்சி மூலம் பிரதமர் திரு நரேந்திர மோடி தொடங்கி வைக்கிறார். இந்த ரயில்கள் ஒற்றுமை சிலைக்கு தடையற்ற போக்குவரத்து இணைப்பை வழங்கும். இந்நிகழ்ச்சியின் போது, குஜராத்தில் ரயில்வே துறை தொடர்பான பல திட்டங்களையும் பிரதமர் தொடங்கி வைக்கிறார். குஜராத் முதல்வர் மற்றும் மத்திய ரயில்வே அமைச்சர் ஆகியோர் இந்நிகழ்ச்சியில் பங்கேற்கின்றனர். குஜராத்தில் தபோய் – சந்தோத் அகல ரயில் பாதை, சந்தோத் -கெவாடியா புதிய அகல ரயில் பாதை, பிரதாப் நகர் – கெவாடியா மின்மயமாக்கப்பட்ட புதிய வழித்தடம், தபோய், சந்தோத் மற்றும் கெவாடியா பகுதியில் புதிய ரயில் நிலைய கட்டிடங்கள் ஆகியவற்றையும் பிரதமர் தொடங்கி வைக்கிறார். இந்த கட்டிடங்கள், உள்ளூர் அம்சங்கள் மற்றும் பயணிகளுக்கான நவீன வசதிகளுடன் அழகாக வடிவமைக்கப்பட்டுள்ளன. பசுமை சான்றிதழ் பெற்ற நாட்டின் முதல் ரயில் நிலைய கட்டிடம் கெவாடியா என்பது குறிப்பிடத்தக்கது. இந்த திட்டங்கள், அருகில் உள்ள பழங்குடியினர் பகுதிகளில் மேம்பாட்டு நடவடிக்கைகளுக்கு ஊக்கமளிக்கும். நர்மதை ஆற்றங்கரையில் உள்ள முக்கிய புனித தலங்களுக்கான இணைப்பை அதிகரிக்கும். உள்நாட்டு மற்றும் சர்வதேச சுற்றுலாவை அதிகரிக்கும். இப்பகுதியின் ஒட்டுமொத்த சமூக பொருளாதார வளர்ச்சிக்கு வினையூக்கியாக இத்திட்டங்கள் இருக்கும். இவை புதிய வேலைவாய்ப்பு மற்றும் வர்த்தக வாய்ப்புகளையும் உருவாக்கும். பிரதமரால் தொடங்கி வைக்கப்படவுள்ள ரயில்களின் விவரம்: 1. கெவாடியாவிலிருந்து – வாரணாசி செல்லும் மஹாமனா எக்ஸ்பிரஸ் வாராந்திர ரயில் (09103/04) 2. தாதர் – கெவாடியா எக்ஸ்பிரஸ் தினசரி ரயில் (02927/28) 3. அகமதாபாத்திலிருந்து கெவாடியா செல்லும் ஜன்சதாப்தி எக்ஸ்பிரஸ் தினசரி ரயில் (09247/48) 4. கெவாடியா – எச்.நிஜாமுதீன், நிஜாமுதீன் – கெவாடியா சம்பர்கிரந்தி எக்ஸ்பிரஸ் வாரம் இருமுறை ரயில் (09145/46) 5. கெவாடியா – ரெவா எக்ஸ்பிரஸ் வாராந்திர ரயில் ( 09105/06) 6. சென்னை – கெவாடியா எக்ஸ்பிரஸ் வாராந்திர ரயில் (09119/20) 7. பிரதாப் நகர் – கெவாடியா தினசரி மின்சார ரயில் (09107/08) 8. கெவாடியா – பிரதாப் நகர் தினசரி மின்சார ரயில் (09109/10) ஜன்சதாப்தி எக்ஸ்பிரஸ் ரயிலில், வான் பகுதியை பார்வையிடும் வகையில் கண்ணாடி மேற்கூரையுடன் கூடிய ‘விஸ்தா – டூம் சுற்றுலா பெட்டிகள்’ உள்ளன. ——
“போக்குவரத்து மற்றும் தொலை தொடர்பு” குறித்து செயலர்கள் குழு பிரதமரிடம் யோசனைகள் தெரிவித்தனர்.

பிரதமர் திரு. நரேந்திர மோடியின் அறிவுரையின் தொடர் நிகழ்வாக இந்திய அரசின் செயலர்கள் குழு அரசாட்சியின் பல்வேறு துறைகளில் எந்தந்த மாற்றங்கள் கொண்டு வரலாம் என்பதன் இரண்டாம் கூட்டத்தை இன்று துவங்கினர். இது தொடர்பான் முதல் எட்டு கூட்டம் ஜனவரி, 2016-ல் நடைபெற்றது. இந்த முறை இது தொடர்பாக ஒன்பது கூட்டம் நடைபெற உள்ளது. இன்று முதல் குழு “போக்குவரத்து மற்றும் தொலை தொடர்பு” துறை குறித்து பிரதமரிடம் யோசனைகள் தெரிவித்தனர். மத்திய அமைச்சர்கள் மற்றும் நித்தி ஆயோக் அலுவலர்கள் ஆகியோரும் இந்த நிகழ்ச்சியில் பங்கேற்றனர்.
பார்சி புத்தாண்டை முன்னிட்டு நாட்டு மக்களுக்கு பிரதமர் வாழ்த்து

பார்சி புத்தாண்டை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார். ட்விட்டர் பதிவில் அவர் கூறியதாவது: “பார்சி புத்தாண்டு வாழ்த்துகள். வரும் ஆண்டு மகிழ்ச்சி, வளம், நல்ல ஆரோக்கியம் நிறைந்ததாக இருக்கட்டும். இனிய புத்தாண்டு நல்வாழ்த்துகள்!”
இரண்டாவது முறையாக பிரதமராகப் பொறுப்பேற்றுள்ள திரு லியோ வராத்கருக்கு பிரதமர் வாழ்த்து

அயர்லாந்து நாட்டு பிரதமராக இரண்டாவது முறையாகப் பொறுப்பேற்றுக் கொண்டுள்ள திரு லியோ வராத்கருக்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் பதிவில் அவர் கூறியதாவது: “அயர்லாந்து நாட்டு பிரதமராக இரண்டாவது முறையாக பொறுப்பேற்றுக் கொண்டுள்ள திரு லியோ வராத்கருக்கு நல்வாழ்த்துகள். அயர்லாந்து நாட்டுடனான நமது வரலாற்றுச் சிறப்புமிக்க உறவு, பகிரப்பட்ட ஜனநாயக மாண்புகள் மற்றும் பல அம்ச ஒத்துழைப்புகளை மிகவும் மதிக்கிறேன். நமது துடிப்பான பொருளாதாரங்களின் முழு திறனை அடைவதற்காக இணைந்து பணியாற்ற ஆவலோடு இருக்கிறேன்.”
மத்தியப் பிரதேச மாநிலம் உஜ்ஜைனியில் நடந்த பொதுக்கூட்டத்தில் பிரதமர் ஆற்றிய உரையின் முக்கிய அம்சங்கள்

ஹரஹர மகாதேவ்! ஜெய் ஸ்ரீ மஹாகல்! ஜெய் ஸ்ரீ மஹாகல்! மஹாகல் மகாதேவ்! மஹாகல் மகாபிரபோ! மஹாகல் மகாருத்ரா! மஹாகல் நமோஸ்துதே! புனித பூமியான உஜ்ஜையினியில் நடைபெறும் இந்த மறக்க முடியாத நிகழ்ச்சியில் நாடு முழுவதுமிருந்து வந்துள்ள மரியாதைக்குரிய துறவிகளே, முனிவர்களே, மத்தியப்பிரதேச ஆளுநர் திரு.மங்குபாய் படேல் அவர்களே, சத்தீஸ்கர் ஆளுநர் அனுசுயா உய்கே அவர்களே, ஜார்க்கண்ட் ஆளுநர் திரு.ரமேஷ் பெயின்ஸ் அவர்களே, மத்தியப்பிரதேச முதலமைச்சர் சிவ்ராஜ் சிங் சௌகான் அவர்களே, மத்திய அமைச்சரவையில் உள்ள எனது சகாக்களே, மாநில அரசின் அமைச்சர்களே, நாடாளுமன்ற, சட்டமன்ற உறுப்பினர்களே, மஹாகல் பகவானின் அருளைப் பெற்றுள்ள பக்தர்களே, சகோதரிகளே, தாய்மார்களே.. ஜெய்மஹாகல்..! உஜ்ஜைனியின் இந்த ஆற்றலும்.. உற்சாகமும்.. அவந்திகாவின் இந்த ஒளியும்.. மகிமையும்.. பேரின்பமும்.. மஹாகலின் இந்த பெருமையும்.. சிறப்பும்..! 'மஹாகல் லோக்' என்பது வழக்கமான ஒன்று இல்லை என்பதை காட்டுகின்றன. இறைவன் சங்கரின் அருளில் சாதாரணமானது ஏதுமில்லை. எல்லாமே இயற்கைக்கு அப்பாற்பட்டது மற்றும் அசாதாரணமானது. இது மறக்க முடியாத, நம்ப முடியாத தருணம். மஹாகல் நமது துறவறம் மற்றும் நம்பிக்கையில் மகிழ்ச்சியடையும்போது, இத்தகைய பிரம்மாண்டமான வடிவங்கள் அவரது ஆசீர்வாதத்தால் உருவாக்கப்படுகின்றன. இதை நாம் இன்று அனுபவிக்க முடியும். நண்பர்களே..! உஜ்ஜைனியின் மஹாகல் நகரம் 'பேரழிவிலிருந்து காக்கும் நகரம்' என்று அழைக்கப்படுகிறது. அதாவது மஹாகல் நகரம் பேரழிவிலிருந்து விடுபட்டுள்ளது. ஆயிரக்கணக்கான ஆண்டுகளுக்கு முன்பான இந்தியாவின் புவியியல் அமைப்பு தற்போது இருப்பது போலன்றி, மாறுபட்டிருந்தது. அப்போது உஜ்ஜைனி இந்தியாவில் மையத்தில் இருந்ததாக கூறப்படுகிறது. ஜோதிடர்களின் கூற்றுப்படி, உஜ்ஜைனி இந்தியாவின் முக்கிய நகரமாக மட்டுமல்லாமல், இந்தியாவின் ஆன்மாவின் முக்கிய நகரமாகவும் விளங்கியுள்ளது. இந்நகரம் ஏழு புனித நகரங்களில் ஒன்றாக கருதப்படுகிறது. உஜ்ஜைனியின் ஒவ்வொரு கணமும் வரலாற்றில் திளைத்துள்ளது. ஒவ்வொரு துகளிலும் ஆன்மீகம் நிறைந்துள்ளது. ஒவ்வொரு மூலையிலும் தெய்வீக ஆற்றல் நிரம்பியுள்ளது. காலசுழற்சியின் 84 கல்பங்களை குறிக்கும் விதமாக 84 சிவலிங்கங்கள் உள்ளன. 4 மகாவீரர்கள், 6 விநாயகர்கள், 8 பைரவர்கள், அஷ்டமாத்ரிகைகள், 9 நவகிரகங்கள், 10 விஷ்ணுக்கள், 11 ருத்ரர்கள், 12 ஆதித்யர்கள், 24 தேவிகள், 84 தீர்த்தர்கள் உள்ளனர். அதன் மையத்தில் ராஜாதிராஜ காலாதிராஜ மஹாகல் உள்ளது. ஒரு வகையில், நமது முழு பிரபஞ்சத்தின் முழு ஆற்றலும் நமது முனிவர்களால் உஜ்ஜைனியில் நிறுவப்பட்டுள்ளது. சகோதர, சகோதரிகளே.. இதுபோன்ற புனித யாத்திரை தலங்கள் பல நூற்றாண்டுகளாக நமது தேசத்திற்கு வலிமையையும், பல செய்திகளையும் அளித்துள்ளது. காசி போன்ற புனித தலங்கள் மதத்துடன், அறிவு, தத்துவம் மற்றும் கலைகளின் தலைநகரமாக இருக்கிறது. உஜ்ஜைனி போன்ற இடங்கள் வானியல் தொடர்பான ஆராய்ச்சிகளுக்கு முக்கிய இடமாக விளங்குகிறது. புதிய இந்தியா அதன் பண்டைய விழுமியங்களுடன் முன்னோக்கி செல்லும்போது, நம்பிக்கையுடன் இணைந்த அறிவியல் மற்றும் ஆராய்ச்சிகளின் பாரம்பரியத்தையும் புதுப்பிக்கிறது. இந்தியா தற்போது வானியல் துறையில் பிற நாடுகளுடன் போட்டியிடுகிறது. பிற நாடுகளின் செயற்கைக் கோள்களையும் இந்தியா விண்ணில் செலுத்துகிறது. சந்திரயான் மற்றும் ககன்யான் போன்ற திட்டங்கள் மூலம் இந்தியாவும் விண்ணில் புதிய எச்சத்தை தொட தயாராக உள்ளது. இது இந்தியாவுக்கு ஒரு புதிய உச்சத்தை அளிக்கும்.
கிரிக்கெட்டில் வெற்றி மற்றும் தடுப்பூசியில் புதிய மைல்கல் ஆகிய இரண்டிற்கும் இந்திய அணிக்கு பிரதமர் பாராட்டு

தடுப்பூசி போடுவதிலும், கிரிக்கெட் மைதானத்திலும் இந்தியா குறிப்பிடத்தக்க வெற்றிகளைப் பெற்றுள்ளது என பிரதமர் திரு நரேந்திர மோடி இந்திய அணியைப் பாராட்டியுள்ளார். இன்று, இந்தியாவில் செலுத்தப்பட்ட தடுப்பூசிகளின் எண்ணிக்கை மீண்டும் ஒரு கோடியைக் கடந்தது. இது கடந்த 11-நாட்களில் மூன்றாவது முறையாகும். கிரிக்கெட்டில், இந்தியா இன்று ஓவல் மைதானத்தில் வரலாற்று வெற்றியைப் பதிவு செய்துள்ளது. பிரதமர் தனது சுட்டுரைச் செய்தியில், “தடுப்பூசி செலுத்தும் பணியிலும், கிரிக்கெட் மைதானத்திலும் மீண்டுமொரு மிகச்சிறந்த நாள் இது. எப்போதும் போல இந்தியா வெற்றி பெற்றுள்ளது.#TeamIndiawins!#SabkoVaccineMuftVaccine”, என்று கூறியுள்ளார்.
பாரத் ஓமன் எண்ணெய் சுத்திகரிப்பு நிறுனத்தில் பாரத் பெட்ரோலியம் கழகம்  செய்துள்ள முதலீட்டை உயர்த்துதல்.

பாரத் ஓமன் எண்ணெய் சுத்திகரிப்பு நிறுனத்தில் பாரத் பெட்ரோலியம் கழகம் செய்துள்ள முதலீட்டை உயர்த்துவதற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த முதலீட்டு அளவு அதிகபட்சமாக ரூ. 3000 கோடி வரை உயர்த்தப்படலாம். இந்த முதலீடு மாற்றத்தக்க வாரண்டுகள்/ இதர ஆவணக் கருவிகள் மூலமானதாக இருக்கலாம். பாரத் ஓமன் எண்ணெய் சுத்திகரிப்பு நிறுவனம் அரசுத்துறை நிறுவனங்களுக்கான 05.08.2005 தேதியிட்ட நெறிமுறைகளுக்கு அப்பாற்பட்டு வெளியிடக் கூடிய பங்குகளாக மாற்றிக் கொள்ளும் உரிமை இந்த முதலீட்டுக்கு உண்டு. பாரத் ஓமன் எண்ணைச் சுத்திகரிப்பு நிறுவனம் தனது நிகர மதிப்பு குறைவு காரணமான விளைவுகளை சமாளிக்க பாரத் பெட்ரோலியம் கழகத்தின் இந்த நிதி உதவி பயன்படும். மேலும் நாட்டின் வடக்கு மற்றும் மத்தியப் பகுதிகளில் பெட்ரோலியம் பொருட்கள் கிடைப்பதை அதிகரிக்கவும் மத்தியப் பிரதேச தொழிலியல் மேம்பாட்டுக்கும் அம்மாநிலத்தின் வேலைவாய்ப்பு வரி வரவு ஆகியவற்றை குறிப்பிடத்தக்க அளவு உயர்த்தவும் பயன்படும். பின்னணி: பெட்ரோலியம் மற்றும் இயற்கை வாயு அமைச்சகத்தின் கீழ் செயல்படும் பொதுத்துறை நிறுவனங்களில் பாரத் பெட்ரோலியம் கழகமும் ஒன்று. இந்த நிறுவனம் ஓமன் எண்ணெய் நிறுவனத்துடன் கூட்டுத் துறை முயற்சியாக பாரத் ஓமன் எண்ணெய் சுத்திகரிப்பு நிறுவனம் என்ற பெயரில் நிறுவனம் ஒன்றைத் தொடங்கியது. பாரத் ஓமன் எண்ணெய் சுத்திகரிப்பு நிறுவனம் மத்தியப் பிரதேசத்தில் பினா என்ற இடத்தில் நாளொன்றுக்கு 120 ஆயிரம் பீப்பாய் உற்பத்தித் திறன் கொண்ட ஆறு MMTPA எனப்படும் ஆண்டுக்கு 10 லட்சம் மெட்ரிக் டன் திறன் கொண்ட சுத்திகரிப்பு ஆலையை நிறுவியது. ரூ. 12,754 கோடி திட்டத் செலவினத்தில் 2011 ஜுன் மாதம் இது அமைக்கப்பட்டது. தற்போது இந்த சுத்திகரிப்பு ஆலை தது அமைப்பத் திறனில் 100 சதவீதம் அளவுக்கு செயல்பட்டு வருகிறது. இந்த நிறுவனம் தற்போது இடையூறு நீக்கத் திட்டம் ஒன்றை மேற்கொள்ள திட்டமிட்டுள்ளது. இதன் மூலம் தற்போதுள்ள ஆறு MMTPA திறன் 7.8 MMTPA திறனாக உயர்த்தப்படும். இதற்கான திட்ட மதிப்பீட்டுச் செலவினம் ரூ. 3,072 கோடி இத்திட்டத்துக்கான சுற்றுச்சூழல் அனுமதி கிடைத்த தேதியிலிருந்து 36 மாத காலத்தில் நிறைவேற்றப்பட வேண்டும். புதிய மோட்டார் வாகன எரிபொருள் கொள்கையின் படி எரிபொருள் உற்பத்தி செய்யத் தேவையான மாற்றங்களை செய்வது இந்த இடையூறு நீக்கத் திட்டத்தின் முக்கிய அம்சமாகும். எனவே பாரத் ஓமன் சுத்திகரிப்பு நிறுவனத்திற்கு அதன் பங்குதாரர்கள் உடனடியாக கூடுதல் நிதி வழங்குவது அவசியமாகிறது. இத்திட்டத்திற்கு ஆதரவு தெரிவித்துள்ள ஓமன் எண்ணெய்க் கழகம் இந்த நிலையில் மேலும் நிதி அளிப்பதற்கான உறுதி மொழி வழங்கத் தயாரக இல்லை என தெரிவித்துள்ளது. எனவே பாரத் பெட்ரோலியம் கழகத்தின் நிர்வாக வாரியம் ரூ. 3000 கோடி அளவுக்கு நிதி வழங்கி இடையூறு நீக்கத் திட்டத்தை செயல்படுத்தவும் கச்சா எண்ணெய் மற்றும் உற்பத்திப் பொருட்களின் விலை திடீரெனக் குறைந்ததால் ஏற்பட்ட அசாதாரணமான இழப்பை ஈடு செய்யவும் முடிவு செய்தது. இதன் படி பாரத் ஓமன் சுத்திகரிப்பு நிறுவனத்தில் தனது முதலீட்டை மேலும் அதிகரிக்கவும் இடையூறு நீக்கத் திட்டத்தை நிறைவு செய்யவும் ரூ. 3000 கோடியை பாரத் பெட்ரோலியம் கழகம் வழங்கும் திட்டத்திற்கு ஒப்புதல் வழங்க மத்திய அரசு முடிவு செய்தது.
ஃபிஃபா யூ-17 உலகக் கோப்பை பந்தயத்தில் பங்கேற்க உள்ள அனைத்து அணிகளுக்கும் பிரதமர் வாழ்த்து

ஃபிஃபா –யூ 17 உலகக் கோப்பை பந்தயத்தில் பங்கேற்க உள்ள அனைத்து அணியினரையும் பிரதமர் திரு. நரேந்திர மோடி வரவேற்று தனது வாழ்த்துகளை தெரிவித்தார். “ஃபிஃபா –யூ 17 உலகக் கோப்பை பந்தயத்தில் பங்கேற்க உள்ள அனைத்து அணியினரையும் நான் இதமாக வர்வேற்கிறேன். அவர்களுக்கு என் வாழ்த்துகள். ஃபிஃபா –யூ 17 உலகக் கோப்பை பந்தயம் கால்பந்து ரசிகர்களுக்கு பெரும் விருந்தாகும் என்பதில் எனக்கு எந்த சந்தேகமும் இல்லை.” என்று பிரதமர் குறிப்பிட்டுள்ளார்.
பிரதமர் நாளை மேற்கு வங்காளம், ஜல்பைகுரிக்குப் பயணம்

பிப்ரவரி 08, 2019 அன்று பிரதமர் திரு. நரேந்திர மோடி ஜல்பைகுரிக்கு பயணம் மேற்கொள்ள உள்ளார். அங்குள்ள தேசிய நெடுஞ்சாலை 31 டி-யில் உள்ள ஃபலகட்டா – சல்சலாபாரி பிரிவினை நான்கு வழிப் பாதையாக மாற்றும் திட்டத்திற்கு அவர் அடிக்கல் நாட்டுவார். 41.7 கி.மீ நீளமுள்ள இந்த தேசிய நெடுஞ்சாலை, மேற்கு வங்காளத்தின் ஜல்பைகுரி மாவட்டத்தில் உள்ளது. இந்த சாலையின் கட்டுமான செலவு சுமார் ரூ. 1938 கோடியாகும். இந்தத் திட்டத்தின் மூலம் சல்சலாபாரி மற்றும் அலிபுருத்வார் முதல் சிலிகுரி வரை ஏறத்தாழ 50 கிலோமீட்டர் தூரம் குறைக்கப்படும். ரயில் மற்றும் விமானப் போக்குவரத்தைவிட, இந்த புதிய போக்குவரத்து வசதி சிறந்ததாக அமையும். இந்தப் பிராந்தியத்தின் பல்வேறு பகுதிகளிலிருந்து தேயிலை மற்றும் பிற வேளாண் பொருட்களை சந்தைகளுக்கு கொண்டு செல்ல இந்த தேசிய நெடுஞ்சாலை வழிவகுக்கும். மேம்படுத்தப்பட்ட இந்த போக்குவரத்து வசதி இந்தப் பகுதியின் சுற்றுலாவையும் அதிகரிக்கும். இது அனைத்தும் ஒன்றாக இணைந்து மாநிலத்தின் சமூக – பொருளாதார நடவடிக்கைகளை ஊக்குவித்து அம்மாநில மக்களுக்கு புதிய வேலைவாய்ப்புகளை உருவாக்கித் தரும். சாலை போக்குவரத்தைப் பயன்படுத்தும் மக்களுக்குத் தேவையான அனைத்து பாதுகாப்பு அம்சங்களும் இந்த தேசிய நெடுஞ்சாலையில் கொண்டுவரப்பட்டுள்ளன. இதில் 3 ரயில்வே மேம்பாலங்கள், 2 சாலை மேம்பாலங்கள், 3 சுரங்கப் பாதைகள், 8 பெரிய பாலங்கள் மற்றும் 17 சிறிய பாலங்கள் கட்டப்படவுள்ளன. ஜல்பைகுரியின் புதிய உயர்நீதிமன்ற கிளையையும் பிரதமர் திரு நரேந்திர மோடி திறந்து வைக்கவுள்ளார். வங்காளத்தின் வடபகுதியில் உள்ள டார்ஜிலிங், கலிம்பாங், ஜல்பைகுரி மற்றும் கூச்பெஹார் மக்களுக்கு விரைவாக நீதி கிடைக்க வழி செய்யும் வகையில் ஜல்பைகுரியில் கொல்கத்தாவின் உயர்நீதிமன்ற கிளை திறக்கப்படுகிறது. இந்த 4 மாவட்டத்தின் மக்கள் கொல்கத்தா உயர்நீதிமன்றத்தை அணுக 600 கிலோமீட்டர் பயணம் மேற்கொள்ள வேண்டும். ஆனால், தற்போது இந்த புதிய கிளை திறப்பதன் மூலம் 100 கிலோமீட்டர் தூரத்திற்கும் குறைவான பயணம் மேற்கொண்டால் போதும்.
காவல் துறை நினைவு நாளை முன்னிட்டு காவலர்கள் வீரத்தை பிரதமர் நினைவு கூர்ந்தார்

காவல் துறை நினைவு நாளை முன்னிட்டு காவலர்கள் வீரத்தை பிரதமர் திரு நரேந்திர மோடி நினைவு கூர்ந்தார். கடமையாற்றும் போது தங்கள் உன்னத உயிரைத் தியாகம் புரிந்த காவல் துறையினரின் துணிச்சலை அவரு பெருமையுடன் நினைவு கூர்ந்தார். “காவல் துறை நினைவு நாளை முன்னிட்டு, கடமையாற்றும் போது தங்கள் உயிரைத் தியாகம் செய்த காவல் துறையினரின் துணிச்சல் மற்றும் வீரத்தை நான் பெருமையுடன் நினைவு கொள்கிறேன்” என்று பிரதமர் குறிப்பிட்டுள்ளார்.